গুয়াহাটি: জানা নেই আর কত প্রমাণ দিতে হবে৷ স্বাধীনতা দিবসে এক গলা জলে ডুবে দেশের জাতীয় পতাকা তুলে স্যালুট করেও বাদ পড়ে যেতে হচ্ছে এনআরসির চূড়ান্ত খসড়া থেকে। গত বছর স্বাধীনতা দিবসে একটি ছবি ভাইরাল হয়েছিল৷ প্রধান শিক্ষকের সঙ্গে গলা-জলে দাঁড়িয়ে সেলাম ঠুকছে খুদে দুটি ছাত্র। অসমে বন্যার জলে ডুবে থাকা প্রাথমিক স্কুলেও দেশের পতাকা উঠেছিল। ঠিক আর একটা স্বাধীনতা দিবস যখন এসে গেল তখনই দেখা গিয়েছে ওই দুই ছাত্রের এক জন, হায়দর আলি খান অদ্ভূত ভাবে আপাতত ‘দেশহীন’।